# 

# ที่ มท 0815.4/ ว กรมส่งเสริมการปกครองท้องถิ่น

###### ถนนนครราชสีมา เขตดุสิต กทม. 10300

สิงหาคม ๒๕๖4

เรื่อง การเตรียมการจ้างเหมาบริการบุคคลธรรมดาเป็นเจ้าหน้าที่วิเคราะห์และติดตามประเมินผล   
 แผนพัฒนาท้องถิ่น ประจำปีงบประมาณ พ.ศ. 2565

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาโครงการจัดทำระบบสารสนเทศการบริหารจัดการฯ จำนวน 1 ชุด

2. สำเนาหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ   
 ด่วนที่สุด ที่ กค (กวจ) 0405.2/ว 346 ลงวันที่ 8 กันยายน 2560 จำนวน 1 ฉบับ

3. สำเนาหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ   
 ด่วนที่สุด ที่ กค (กวจ) 0405.2/ว 347 ลงวันที่ 8 กันยายน 2560 จำนวน 1 ฉบับ

4. บัญชีการจัดสรรเจ้าหน้าที่วิเคราะห์และติดตามประเมินผลแผนพัฒนาท้องถิ่นฯ จำนวน 1 ชุด

ด้วยกรมส่งเสริมการปกครองท้องถิ่น อนุมัติให้ดำเนินการจ้างเหมาบริการบุคคลธรรมดา  
เป็นเจ้าหน้าที่วิเคราะห์และติดตามประเมินผลแผนพัฒนาท้องถิ่น ปฏิบัติงานตามโครงการจัดทำระบบสารสนเทศการบริหารจัดการเพื่อการวางแผนและประเมินผลการใช้จ่ายงบประมาณขององค์กรปกครอง  
ส่วนท้องถิ่น (e-Plan) ปีงบประมาณ พ.ศ. 2565 ประจำ ณ สำนักงานส่งเสริมการปกครองท้องถิ่นจังหวัด จำนวน 186 อัตรา ซึ่งเป็นการดำเนินการต่อเนื่องจากปีงบประมาณ พ.ศ. 2564 และขณะนี้ใกล้จะสิ้นสุดสัญญาจ้างแล้ว แต่การดำเนินโครงการดังกล่าว ยังมีภารกิจในการวิเคราะห์ ติดตามตรวจสอบ เร่งรัด   
และพัฒนาระบบการจัดทำระบบสารสนเทศ รวมทั้งการจัดเก็บข้อมูลขององค์กรปกครองส่วนท้องถิ่น   
เพื่อให้การจัดทำแผนพัฒนาท้องถิ่นตรงกับความต้องการของประชาชน สอดคล้องกับบริบทการเปลี่ยนแปลง  
ในพื้นที่

กรมส่งเสริมการปกครองท้องถิ่นพิจารณาแล้วเห็นว่า เพื่อให้การจ้างเหมาบริการบุคคลธรรมดาเป็นเจ้าหน้าที่วิเคราะห์และติดตามประเมินผลแผนพัฒนาท้องถิ่น ปีงบประมาณ พ.ศ. 2565   
เป็นไปด้วยความเรียบร้อย ขอให้จังหวัดแจ้งสำนักงานส่งเสริมการปกครองท้องถิ่นท้องถิ่นจังหวัด เตรียมดำเนินการจ้างเหมาบริการบุคคลธรรมดาเป็นเจ้าหน้าที่วิเคราะห์และติดตามประเมินผลแผนพัฒนาท้องถิ่น ภายหลัง  
จากที่สัญญาหรือข้อตกลงการจ้างสิ้นสุดลง โดยให้ดำเนินการ ดังนี้

1. การจ้างเหมาบริการบุคคลธรรมดาเป็นเจ้าหน้าที่วิเคราะห์และติดตามประเมินผลแผนพัฒนาท้องถิ่น ให้ถือปฏิบัติตามแนวทางหนังสือคณะกรรมการวินิจฉัยปัญหาการจัดซื้อจัดจ้างและ  
การบริหารพัสดุภาครัฐ รายละเอียดปรากฏตามเอกสารที่ส่งมาพร้อมนี้

2. แต่งตั้งคณะกรรมการกำหนดราคากลางจ้างเหมาบริการบุคคลธรรมดาเป็นเจ้าหน้าที่วิเคราะห์และติดตามประเมินผลแผนพัฒนาท้องถิ่น ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และหนังสือกรมบัญชีกลาง ด่วนที่สุด ที่ กค 0433.2/ว 206 ลงวันที่ 1 พฤษภาคม 2562

/กำหนดแนวทาง…

-2-

กำหนดแนวทางการเปิดเผยรายละเอียดค่าใช้จ่ายเกี่ยวกับการจัดซื้อจัดจ้าง ราคากลางและการคำนวณราคากลางและคู่มือแนวทางการประกาศรายละเอียดข้อมูลราคากลางและคำนวณราคากลางเกี่ยวกับการจัดซื้อจัดจ้างของหน่วยงานรัฐ เพื่อให้หน่วยงานของรัฐใช้เป็นแนวทางปฏิบัติ

3. เนื่องจากในปีงบประมาณ พ.ศ. 2565 กรมส่งเสริมการปกครองท้องถิ่นได้รับการจัดสรร  
งบประมาณในการดำเนินโครงการจัดทำระบบสารสนเทศการบริหารจัดการเพื่อการวางแผนและประเมินผล  
การใช้จ่ายงบประมาณของ อปท. (e-Plan) ปีงบประมาณ พ.ศ. 2565 ลดลงจากเดิม ดังนั้น เพื่อให้การบริหารงบประมาณเป็นไปอย่างมีประสิทธิภาพ หากมีเจ้าหน้าที่วิเคราะห์และติดตามประเมินผลแผนพัฒนาท้องถิ่น ลาออกระหว่างปีงบประมาณ พ.ศ. 2565 ขอให้สำนักงานส่งเสริมการปกครองท้องถิ่นจังหวัดส่งคืนอัตราเจ้าหน้าที่วิเคราะห์และติดตามประเมินผลแผนพัฒนาท้องถิ่น เพื่อประกอบการบริหารงบประมาณต่อไป

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองยุทธศาสตร์และแผนงาน

กลุ่มงานติดตามประเมินผล

โทร 0 2241 9000 ต่อ 1412 /โทรสาร 0 2243 7533

ผู้ประสานงาน นางวิชญา สุขกระจ่าง โทร 09-2025-5885